Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: Megilleti a támogatás az önkormányzatot akkor is, ha az előző feltételek mellett a családsegítő és/vagy gyermekjóléti szolgálatot — a helyi önkormányzatok társulásairól és együttműködéséről szóló 1997. évi CXXXV. törvény
Paragraph Index: 1212

16. Pszichiátriai és szenvedélybetegek, valamint fogyatékosok bentlakásos intézményi ellátása 2001. 2002. Előirányzat: 11 656,6 millió forint 13 147,6 millió forint Fajlagos összeg: 537 900 forint/ellátott 606 380 forint/ellátott A hozzájárulás a pszichiátriai és szenvedélybetegek, a fogyatékos gyermekek, illetve fogyatékos felnőttek ápológondozó otthoni és rehabilitációs bentlakásos intézményeiben ellátottak után illeti meg az önkormányzatot. Azok az önkormányzatok vehetik igénybe a hozzájárulást, amelyek az Szt.-ben szabályozott módon pszichiátriai és szenvedélybetegek, fogyatékosok (látás-, mozgás- értelmi- és halmozottan fogyatékosok) ápoló-gondozó otthonát és rehabilitációs intézményét intézményenként legalább 10 férőhellyel tartanak fenn, vagy az Szt. 85/A. §-ában rögzítetteknek megfelelő lakóotthont üzemeltetnek, és a 188/1999. kormányrendelet szerinti működési engedéllyel rendelkeznek. Ha az ide tartozó intézmények közoktatási (gyógypedagógiai ellátási, korai fejlesztési és gondozási, óvodában nevelés keretében iskolai életmódra felkészítő, általános iskolai, középiskolai, szakiskolai) feladatot is ellátnak, akkor 2000/128. szám a fenntartó önkormányzat az intézményen belül oktatott tanulók alapján igénybe veheti az e feladatokhoz kapcsolódó, a 3. és 8. számú melléklet szerinti közoktatási célú normatív hozzájárulásokat és kiegészítő támogatásokat is, az azokban meghatározott feltételekkel. A gyámhatósági határozattal, ideiglenes hatállyal elhelyezett, átmeneti vagy tartós nevelésbe vett, illetve állami vagy intézeti nevelésbe vett beutalt szociális intézményi tartós, illetve átmeneti elhelyezése esetén a területi gyermekvédelmi szakszolgálatot fenntartó önkormányzat időarányosan biztosítja legalább az e pont alatti normatív hozzájárulás összegét a feladatot ellátó önkormányzat számára. A 16—35 év közötti drog- és szenvedélybeteg személyeket ellátó intézmények esetében a támogatás az OEP finanszírozással együtt is igénybe vehető. Az ellátottak számának meghatározása: tervezéskor az éves becsült gondozási napok száma osztva 365-tel, elszámolásnál az ellátottak gondozási napokra vonatkozó nyilvántartása szerint összesített éves gondozási napok száma osztva 365-tel.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes